Diari Oficial de la Generalitat Valenciana


Sumari del DOGV 5869, del 14-10-2008 (2008/11404)

DECRET 156/2008, de 10 d'octubre, del Consell, pel qual es modifica el Catàleg de Forests d'Utilitat Pública de la Província de València, amb l'exclusió de 0,7740 ha de la forest Cerro de la Ceja de los Arcos i la inclusió en aquesta de 0,4130 ha i de 0,7001 ha a la forest Las Lomas, números 40 i 41 d'aquest catàleg, respectivament, ambdues situades al terme municipal d'Alpuente i pertanyents al seu ajuntament.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5869

Data del DOGV
:   14-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11068


Data del document
:   10-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Descriptors 

:   * Alpuente
    * muntanya de l'estat

DECRET 156/2008, de 10 d'octubre, del Consell, pel qual es modifica el Catàleg de Forests d'Utilitat Pública de la Província de València, amb l'exclusió de 0,7740 ha de la forest Cerro de la Ceja de los Arcos i la inclusió en aquesta de 0,4130 ha i de 0,7001 ha a la forest Las Lomas, números 40 i 41 d'aquest catàleg, respectivament, ambdues situades al terme municipal d'Alpuente i pertanyents al seu ajuntament. [2008/11952]  
De conformitat amb el que disposen l'article 16 de la Llei 43/2003, de 21 de novembre, de Forests, i els articles 11, 13, 14, 26 i 31 del Reglament de la Llei Forestal de la Comunitat Valenciana, aprovat per el Decret 98/1995, de 16 de maig, del Consell, s'ha instruït el corresponent expedient, a sol·licitud de Moisés Martínez López, per a l'exclusió de 0,7740 hectàrees de terreny de la forest d'utilitat pública denominada Cerro de la Ceja de Arcos, la qual consta inscrita amb el número 40 en el Catàleg de Forests d'Utilitat Pública de la Província de València, i la inclusió en aquesta de 0,4130 hectàrees de terreny, i de 0,7001 hectàrees de terreny en la forest d'utilitat pública denominada Las Lomas, la qual consta inscrita amb el número 41 en el Catàleg de Forests d'Utilitat Pública de la Província de València, ambdós terrenys propietat del sol·licitant, havent-se justificat plenament les circumstàncies que ho motiven, per la qual cosa escau dictar el corresponent decret.   
Per aquesta raó, a proposta del conseller de Medi Ambient, Aigua, Urbanisme i Habitatge i amb la deliberació prèvia del Consell, en la reunió del dia 10 d'octubre de 2008,  
DECRETE  
Article 1  
S'exclou de la forest denominada Cerro de la Ceja de Arcos, inscrita amb el número 40 en el Catàleg de Forests d'Utilitat Pública de la Província de València, el terreny sol·licitat per Moisés Martínez López, la qual cosa representa un total de 0,7740 hectàrees de terreny corresponents a la parcel·la 337 del polígon 23.   
Article 2  
S'inclou en el Catàleg de Forests d'Utilitat Pública de la Província de València, en la forest número 40 denominada Cerro de la Ceja de Arcos, la superfície de 0,4130 hectàrees de terreny oferida per Moisés Martínez López, corresponent a la parcel·la 288 del polígon 17, limítrof amb aquesta forest.  
Article 3  
S'inclou en el Catàleg de Forests d'Utilitat Pública de la Província de València, a la forest número 41 denominada Las Lomas, la superfície de 0,7001 hectàrees de terreny oferida per Moisés Martínez López i corresponent a la parcel·la 613 del polígon 11, que forma part de l'enclavament D d'aquesta forest.  
Article 4  
Es modifica la inscripció de la forest d'utilitat pública denominada Cerro de la Ceja de Arcos, inscrita amb el número 40 en el Catàleg de Forests d'Utilitat Pública de la Província de València, la qual queda de la manera següent:  
Número del catàleg: 40  
Nom: Cerro de la Ceja de Arcos  
Terme municipal: Alpuente  
Pertinença: Alpuente  
Partit judicial: Llíria  
Partit registral: Chelva  
Cabuda total: 8.785,8149 hectàrees  
Cabuda pública: 5.182,939 hectàrees  
Enclavaments: 3.602,8759 hectàrees.  
Article 5  
Es modifica la inscripció de la forest d'utilitat pública denominada Las Lomas, inscrita amb el número 41 en el Catàleg de Forests d'Utilitat Pública de la Província de València, la qual queda de la manera següent:  
Número del catàleg: 41  
Nom: Las Lomas  
Terme municipal: Alpuente  
Pertinença: Alpuente  
Partit judicial: Llíria  
Partit registral: Chelva  
Cabuda total: 3.094,5500 hectàrees  
Cabuda pública: 2.816,5501 hectàrees  
Enclavaments: 277,9999 hectàrees.  
DISPOSICIÓ FINAL  
Única  
Aquest decret tindrà efects des de l'endemà de la publicació en el Diari Oficial de la Comunitat Valenciana.  
Contra aquest decret, les persones interessades poden interposar recurs contenciós administratiu en el termini de dos mesos comptadors a partir de l'endemà de la publicació del present decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Alacant, 10 d'octubre de 2008  
El president de la Generalitat,  
FRANCISCO CAMPS ORTIZ  
El conseller de Medi Ambient, Aigua, Urbanisme i Habitatge,  
JOSÉ RAMÓN GARCÍA ANTÓN